Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 552/13/8810	Spišská Nová Ves, 2.10.2013
EEČ : 2-68-491-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od mája 2012, do 21. septembra 2013, v obci XXXXX, okres Spišská Nová Ves a inde, ako otec dospelého syna XXXXX, nar. XXXXX, študenta, neprispieval riadne a včas na jeho výživu, i keď mu táto povinnosť vyplýva z § 62 Zákona o rodine a podľa právoplatného rozsudku Okresného súdu v Spišskej Novej Vsi sp. zn. 2C/51/2009 zo d¨ľa 12.11.2009, mal prispievať vždy do 15. d¨ľa v mesiaci sumou 70 € do jeho rúk, čím mu vznikol dlh na výživnom v sume 1190 €,

lebo zanikla trestnosť činu

Odôvodnenie:

     Poverený príslušník Obvodného oddelenia Policajného zboru v Markušovciach pod sp. zn. ORP-1129/MK-SN-2013 stíhal obvineného XXXXX  pre prečin zanedbania povinnej výživy podľa § 207 ods. 1 Tr. zákona, na tom skutkovom základe, že od mája 2012, do 21. septembra 2013, v obci XXXXX, okres Spišská Nová Ves a inde, ako otec dospelého syna XXXXX, nar. XXXXX, študenta, neprispieval riadne a včas na jeho výživu, i keď mu táto povinnosť vyplýva z § 62 Zákona o rodine a podľa právoplatného rozsudku Okresného súdu v Spišskej Novej Vsi sp. zn. 2C/51/2009 zo d¨ľa 12.11.2009, mal prispievať vždy do 15. d¨ľa v mesiaci sumou 70 € do jeho rúk, čím mu vznikol dlh na výživnom v sume 1190 €.

    Po ukončení skráteného vyšetrovania d¨ľa 26.09.2013 poverený príslušník Policajného zboru predložil spis prokurátorovi s návrhom na zastavenie trestného stíhania obvineného XXXXX, podľa § 215 ods. 1 písm. h) Tr. poriadku, pretože obvinený celý dlh na výživnom uhradil d¨ľa 21.09.2013 a splnil podmienky účinnej ľútosti podľa § 86 ods. 1 písm. a) Tr. zákona.

    Preskúmaním návrhu povereného príslušníka PZ a na vec sa vzťahujúceho spisu bolo zistené, že obvinený XXXXX dlh na výživnom v sume celkom 1190 € uhradil d¨ľa 21.09.2013 do rúk XXXXX, starého otca oprávneného, ktorý predmetné výživné následne zaslal na účet oprávneného XXXXX. Potvrdzuje to potvrdenie o prevzatí sumy 1190 € XXXXX d¨ľa 21.09.2013 č. l. 28 a úradný záznam č. l. 29, podľa ktorého oprávnený potvrdil, že predmetné peniaze mu starí rodičia previedli na jeho účet. 

    Súčasne nebolo zistené, aby neplatenie výživného malo pre oprávneného XXXXX trvalo nepriaznivé následky. 

    Podľa § 215 ods. 1 písm. h) Tr. poriadku „prokurátor zastaví trestné stíhanie, ak zanikla trestnosť činu“.  

    Podľa § 86 ods. 1 písm. a) Tr. zákona „trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin  nemal  trvalo  nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu“.

    Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Irena Kurucová
prokurátorka